Kommissionens forordning (EF) nr. 2010/2002

af 12. november 2002

om ændring af forordning (EF) nr. 1799/2001 om handelsnormer for citrusfrugter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 2, stk. 2, og

ud fra følgende betragtninger:

(1) I Kommissionens forordning (EF) nr. 1799/2001(3), ændret ved forordning (EF) nr. 453/2002(4), er der fastsat bestemmelser for citrusfrugters kvalitet, størrelse, præsentation og mærkning.

(2) De handelsnormer, som De Forenede Nationers Økonomiske Kommission for Europa (FN/ECE) anbefaler for citrusfrugter, er for nylig blevet ændret, og der er nu fastsat mulighed for at pakke efter frugternes antal, nye regler for størrelsessorteringens ensartethed og mulighed for at pakke citrusfrugter af forskellige arter i samme detailsalgsemballage.

(3) Det er i øvrigt hensigtsmæssigt at klarlægge de gældende bestemmelser på flere punkter. Da størrelsen 1-X traditionelt markedsføres under betegnelsen "1", bør der fastsættes en alternativ betegnelse for denne størrelse. De minimumssaftindhold, der gælder for de forskellige appelsinsorter, skal ajourføres. Endelig bør det anføres, at forpligtelsen til at anføre de konserverende behandlinger kun gælder behandlinger efter høst.

(4) Det er derfor nødvendigt at ændre forordning (EF) nr. 1799/2001.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1799/2001 ændres i overensstemmelse med bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. november 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 84 af 28.3.2002, s. 1.

(3) EFT L 244 af 14.9.2001, s. 12.

(4) EFT L 72 af 14.3.2002, s. 9.

BILAG

I bilaget til forordning (EF) nr. 1799/2001 foretages følgende ændringer:

1) Afsnit II (Bestemmelser vedrørende kvalitet), punkt B (Bestemmelser om modning), iii), (Appelsiner), første led, affattes således:

- Minimumssaftindhold:

>TABELPOSITION>

2) I afsnit III (Bestemmelser vedrørende størrelsessortering) foretages følgende ændringer:

a) Punkt B (Størrelsesskalaer) ændres således:i) "1-X" i femte kolonne ændres til:"1 eller 1-X"

ii) følgende afsnit indsættes:"Citrusfrugter kan pakkes efter antallet af frugter. I så tilfælde kan frugterne i en og samme emballage, hvis reglerne om størrelsernes ensartethed som fastsat afsnit III, punkt C, overholdes, omfatte to på hinanden følgende størrelsesklasser."

b) Punkt C affattes således:

C. Ensartethed

Ensartetheden i størrelsessorteringen svarer til ovennævnte størrelsesskalaer, bortset fra følgende tilfælde:

i) For frugt, der præsenteres lag- og rækkepakket, i pakninger eller detailsalgsemballager, må forskellen mellem den mindste frugt og den største frugt i samme pakning i samme størrelsesklasse eller i tilfælde af citrusfrugter, der er pakket efter antallet af frugter, i to på hinanden følgende størrelsesklasser, ikke overstige følgende maksimale udsving:

>TABELPOSITION>

ii) For frugt, der ikke præsenteres lag- og rækkepakket i pakninger og faste detailsalgsemballager, må forskellen mellem den mindste frugt og den største frugt i samme pakning ikke overstige det maksimale udsving i den relevante størrelsesklasse i størrelsesskalaen eller i tilfælde af citrusfrugter, der er pakket efter antallet af frugter, udsvinget i mm i en af de to pågældende på hinanden følgende størrelsesklasser.

iii) For frugt, der præsenteres i løs afladning i store kasser, og for frugt, der præsenteres i løse detailsalgsemballager (net, poser osv.), må forskellen mellem den mindste frugt og den største frugt i samme pakning ikke overstige det maksimale udsving ved gruppering af tre på hinanden følgende størrelsesklasser i størrelsesskalaen.

3) I afsnit VI (Bestemmelser vedrørende mærkning), punkt D (Handelsmæssige oplysninger), affattes tredje og fjerde led således:

- størrelse (eller når frugterne er pakket efter antallet af frugter og omfatter to på hinanden følgende størrelsesklasser, minimums- og maksimumsstørrelser eller -diametre) og antal frugter, hvis de er lag- og rækkepakket

- i givet fald oplysning om konserveringsmidler eller andre kemiske stoffer, der er anvendt til behandling af frugterne efter høsten.